***Отчет***

**за дейността на НЧ`` ЗОРА1”-1937г.``**

***с.Бенковски., общ. Аврен***

***за.2022год.***

1. **Управление на читалището**
* управителен съвет; Читалищно настоятелство
* брой членове; пет
* брой заседания през отчетния период; две
* инициативност на членовете; добра
1. **Кадрово обезпечаване**
* утвърден щат; един
* образование; висше
* години на работа в читалището; 3
* качества; инициативност, организационни умение , работа в екип
* квалификация; компютърна грамотност , библиотечно дело в ИКПК, завършено висше образование ВИНС , със специалност „Счетоводство и контрол“
1. **Дейност на читалището**

В предвид разразилата се Ковид епидемия дейността на читалището беше ограничена до 21.02.2022г след което обстановката се разведри и условията позволяваха да се върнем към нормалното си ежедневие ,като се опитахме да съхраним основните функции на читалището - храм на знанието, духовността и родолюбието на населението.

 Възобновихме културно- масовата дейност, заниманията с деца в свободното им време, социализиране и приобщаване на различните социални и етнически групи и участие в обществена дейност, библиотечна дейност, любителско творчество.

**3.1.Бибилиотечна дейност**

Читалището разполага с добър библиотечен фонд с 6487 издания на различна тематика.За увеличението на библиотечният фонд със 372 бр. заслуга имат дарителите: Даниела Димитрова, Гергана Александрова, Снежана и Владимир Градинарови ,Миглена Петрова,Добрина Сидерова, Стоянка Маринова,Теодор Николов. А Стоянка Маринова дари абонамент на библиотеката за „Минаха години“ за 3 месеца а Пенка Ангелова дари 2 комплекта за езиково обучение по английски за деца и възрастни, Николай Атанасов Николов изработи стелажи за библиотеката с безвъзмезден труд . Активните ползватели на библиотечният фонд са над 60 човека.

Интересът е предимно към ученическа , художествена и приключенска литература.

 Съвместно с ЦДГ и Частната градина“Мамината къща“ , създадохме традиция два пъти месечно , децата да посещават библиотеката и да слушат приказка или представяне на нова книжка . На 01.04.22г отпаднаха всички мерки срещу Ковид19 и във връзка с предстоящият световен ден на книгата на 26.04.2022г , гости на библиотеката отново бяха децата от “Мамината къща“, четохме „Болен здрав носи“ , децата рецитираха стихове на Дора Габе и Ран Босилек.

**3.2. Любителско творчество**

Към Читалището функционират: Клуб по народни танци –с голям възрастов диапазон/ деца и възрастни заедно/, до юни месец се осъществяваха репетиции по танци и зумба кидс. За съжаление през2022г не сме участвали на национално и общинско ниво поради сложната здравна обстановка до 01.04.2022г и преустановените сбирките, както и липсата на хореограф. Любовта на децата към танците успя въпреки липсата на хореограф и Теодора и Атиджан сами съставиха хореографията на танц, който нарекоха „Вълшебен танц“ и представиха на тържество на 01.09.22 по повод 137г от Съединението на Княжество България и Източна Румелия.

**3.3. Културно - масова дейност**

След 01.04.2022 активно функционираха вече създадените клубове , ориентирани към различни възрастови групи:

-Клуб“Здравословно ежедневие“- Всеки ден от 8,30ч. се провеждаше лечебна гимнастика по системата на Норбеков до края на годината. В клуба участват 14 души, като активността не беше на 100% но тенденцията е да се увеличават а възрастовата характеристика е от 8г до 65годишни. Несъмнена е ролята на спорта за социалната реализация на всеки човек, бил той възрастен или ученик.

-Клуб по “Художествено слово“- В който членуват 8 деца от 6г до 15го-дишна възраст. Клубът е начин да включим в живота на децата форма на изкуството, която да им даде възможност за творческа ориентация на всяко дете.

 -Клуб “ Млади и стари заедно на кораба Земя“- където се срещат знанието и опита за традициите, заобикалящата ни природа и се възпитава любов у децата към всичко , което ни заобикаля , най- вече да опазим природата чиста като организираме походи по маршрути около селото , бране на билки , и др.,

 2022г. започнахме с хоро на площадчето в с. Бенковски до украсената елха с участието на децата и техните родители .

На 01.март 2022г Баба Марта закичи мартенички на децата от ДГ „Щурче“ –филиал с.Бенковски ,изработени от жените в пенсионерският клуб ,а децата бяха подготвили подходяща програма , на 20.март отпразнувахме Първа пролет с почерпка и забавна викторина.

 Поради липса на пенсионерски клуб,първоначално срещите на пенсионерите се осъществяваха всяка сряда в читалището, но възрастните хора трудно преодоляваха стълбите и преустановихме срещите.

Във връзка с предстоящите Великденски празници и в подготовката за отпразнуването на 22.04– обявен за ден на Земята , на 10-ти април организирахме почистването на гробищният парк. Масово се включиха млади и стари от клуб “Заедно на кораба земя“.

На Лазаров ден 16.април 2022г – облечени в народни носии лазарки, обходиха селото и наричаха за здраве ,и за берекет гостоприемните стопани, които ги даряваха с яйца. На Велики четвъртък 21.04.2022г в читалището , по стар български обичай ,събраните яйца бяха боядисани с цветовете на дъгата, участваха млади и стари.С първото боядисано червено яйце нарисувахме кръстче по челата на децата за здраве.

На следващият ден 23.04.2022г - Денят на книгата , традиционни гости в библиотеката бяха децата от Частната детска градина „Мамината къща“. Разговаряхме за причината да опазваме природата и как тя- природата - вдъхновява писатели и поети да пишат приказки, как държат ръката на художника да рисува пейзажи , как ни дава вода и въздух, без които не можем.

 На 24 май – Денят на българската просвета , култура и славянската книжнина, гости на читалището бяха децата от ДГ“ Щурче“ – филиал с,Бенковски и активното съдействие на учителките Даниела Вълчева и Марина Добрева , организирахме празник на буквите с много стихчета, песни и приказка за буквите и техни създатели- братята Кирил и Методи.

На 28.05.2022г решихме да обединим празнуването на трите големи празника – 24 май, 01юни –Денят на детето и 2 юни -Денят на Ботев и падналите в борбата за нашата свобода и независимост ,с пикник на Ени чешма. С „Микрофонът е ваш“ –станахме свидетели на сериозното изпълнение на есе за Ботев, писано и изпълнено от Василена Бъчварова, стихове за буквите изпълнени от Атиджан Юсниева, Денис Айредин и Йордан Владимиров ,песента „Една българска роза „ изпълнена от Борислава Бойчева ,както и с много , игри , балони ,радост в детските очи.

 Традиция стана да каним театрална група „Куклени усмивки“ от Търговище. На 31.05.22г ни гостуваха с постановката „От къде дойдоха бебетата“ за радост на нашите малки приятели от детската градина и от селото, а на 22.06.22г представиха „Чичи Пейовият двор“.

. На 13.06.2022г наши гости бяха Стелко, Божидар Ялдъров и Доно Цветков –автор на много детски песни в това число- известната „Ало, ало слънчице“, които направиха представяне на фестивал “Откритие“ ,откривайки млади таланти и осъществили мечтите на много деца в т. ч . не безизвестната Деси от Варна .Чухме песни на Емил Димитров ,Михаил Белчев и други в изпълнението на Стелко. В края на програмата децата от селото също изпяха 3 песни .

 На 24.06.2022г- рано сутринта на Еньовден тръгнахме за билки и полски цветя. Маршрутът ни отведе до Коджа чешма, споделихме рецепти и информация за набраните билки.

На 01.07.2022, продължихме създадената от миналата година традиция за посрещането на изгрева на брега на морето. *Джулай Морнинг, което означава* – Юлско утро), . В ранният утринен час се насладихме на изгрева при устието на р.Камчия и разбира се на ‎ Юрай Хийп.

На 17.07.22г направихме колективно посещение на театралната комедия в с. Приселци „Втори меден месец“ с участието на Антон Радичев, Искра Радева, Теодор Елмазов, Деси Стоянова и Елена Кънева, поканени от Община Аврен.

Във връзка с Международния ден на фаровете и съдействието на Община Аврен, която осигури транспорта, на 18.08.22г. , 47 души посетихме фара при нос Шабла/ районът е част от античното тракийско селище „ Кария“ , и е бил най-важното транзитно пристанище още от VI-Vвек пр,Христа отТракийският херсонес/Босфора/ към устието на Дунав и Пантикапей/ днешен Крим/, превърната в крепост от римляните, реконструиран за последно през IVв,през ранновизантийската епоха. Ксавие Омер дьо ла Ел през 1852г съобщава за зазидан в сградата каменен надпис с дата 1182г ,Още много факти и информация получиха всички, Посетихме и Калиакра, чиято история е не по-малко интересна. Насладихме се на красотата и величието на родната природа .

На 01.09.2022г по повод Съединението на Източна Румелия и Княжество България, макар и по-рано, организирахме тържество на което бяха изнесени исторически факти около събитието от 1885г а децата от Клуб художествено слово представиха рецитал по темата. Бяхме свидетели и на „Вълшебният танц“ съставен от Теди и Атиджан, съставили сами хореографията. Финалът на вечерта беше с колективното изпълнение на песента „Хубава си татковино“.

Впечатляваща беше организираната на 22 .10.22г среща с художниците Светла Косева ,Елена Владова и Ива Маркова, които ни гостуваха с „Работилница за деца по рисуване и комикси“. Активно се включиха 21 деца пред , които бяха демонстрирани техники по рисуване в различни стилове, като децата сътвориха невероятни рисунки и комикси а най- добрите , участваха в изложба във Варна „Истории в картини и комикси за хора и природа“,за което получиха грамота.

 01.Ноември – Денят на будителите, в читалището направихме пътешествие във времето за да си припомним за онези, благодарение на които имаме род и език – нашите будители от Паисий до наши дни. Направихме и колективно обсъждане на тема: Има ли място днес за будители и как да ги открием?Чухме мненията на деца и възрастни а Василена Бъчварова рецитира „Паисий“от Епопея на забравените на И.Вазов ,след което всички запяха „Къде си вярна ти любов народна“

На 21.11.2022г , в Денят на Християнското семейство,ние излязохме от рамките на църковното възприятие на този светъл празник , като наши гости бяха Хасан Хасанов и Пенка Ангелова, които споделиха своите възгледи за основните моралните устои както в семействата на християните, така и в семействата на мюсулманите и установихме, че различия няма и в основата на съмвестното ни съжителство стои ЛЮБОВТА както към близките , така и към нашите съседи и съселяни. За този празник, след усилена подготовка децата представиха театралната постановка на приказката“Червената шапчица“ по Шарл Перо. Малките артисти- Атиджан,Теди,Бори,Ридван и Денис впечатлиха родители,баби и дядовци с изпълнението си.Вечерта завърши със заслужена почерпка. Да благодарим и на Виктория Христова за съдействието при декорацията, както и Гергана ,Пенка ,Таня и др.,които помогнаха идеята на децата да се сбъдне.

Поради големият интерес към постановката,на 01.12.22г малките артисти отново я представиха пред децата от ДГ „ Щурче“ и ЧДГ „Мамината къща“

От 01.12.22 до 17.12.22г заработи работилничката на Дядо Коледа. Всеки ден с ентусиазъм и упорита работа бяха изработени сурвакници, поздравителни картички, украшения, атрибути създаващи радост в нощта на Коледа и Нова година за Коледния базар. Активни участници бяха Виктория Христова, Таня Лефтерова,Стоянка Маринова,Пенка Ангелова, Гергана Александрова,Милка Георгиева и др.

17.12.2022Г –Настъпи празничният ден в който Дядо Коледа зарадва децата със символични подаръци за което благодарим на англичаните живеещи в селото , както и на Добрина Сидерова , която осигури торбички за децата. Благотворителния базар също беше добре организиран и благодарим на всички допринесли за постигането на целта да набавим средства за закупуването на театрални завеси за сцената на читалището . Участие взеха много жители на селото ,като предоставиха лакомства,пити, кексове ,а фирмите на територията на селото осигуриха и тази година яйца и колбаси.Разиграна беше и томбола и резултатът беше повече от очакваното,събрахме 676лв,достатъчно да осъществим желанието на децата.

На 25.12.- Очакваната Коледа- най-светлия празник за всички християни! Рано сутринта селото беше огласено от песните на коледарите, които облечени в народни носии, наричаха стопаните за да има мир ,здраве и благоденствие в домовете, в очакване на една по-хубава и здрава година.

**Работа с младото поколение**

Макар и ограничени до м.април, читалището продължи да развива дейности по привличане; мотивация за участие в организацията на празници и чествания . Клуб“Млад читател“- продължи с основната задача – да направим книгата приятел на децата. Децата и от двете детски градина в селото посещават библиотеката. С интерес слушат приказки , запознават се с детски писатели и техните герои от книгите. Дано сме посяли зрънце любов към книгите и знанието. Библиотеката се превърна в пръв помощник на учениците в извън учебната им работа .

**5. Работа с малцинствени групи**

Във всички дейности организирани от читалището вземат активно участие всички, независимо от тяхното вероизповедание ,пол и възраст с цел интеграция и приобщаване към социалната среда на малцинствените групи.

**6. Материално техническа база**

 Към настоящият момент Читалището разполага с телевизор, DVD, музикална уредба, видео, активна тонколона ,камера и библиотечни стелажи, компютър и принтер.

**7. Работа по проекти-** Работихме по проект за обновяване на фондовете на обществените библиотеки с книги по програма „Българските библиотеки- съвременни центрове за четене и информираност“ ,но за съжаление не бяхме одобрени.

**8. Партньорство**

Читалището работи в тясно партньорство с Община Аврен по всички проблеми свързани с осигуряване на средства за подобряване на материално – техническата база и организацията на мероприятия и събития от културният календар. Целите и задачите по които работим са за подобряване на общото състояние на Читалищната база и развиване на по богата читалищна дейност.Активно съдействие имаме и от ДГ“Щурче“-филиал с.Бенковски ,ЧДГ „Мамината къща“ както и Пенсионерският клуб.

**9. Проект за решения**

-приемане на отчет за дейността на читалището за 2022г;

-приемане отчет на проверителната комисия.

-приема проектобюджета на Читалището за 2023г.

 За провеждане на мероприятия, Читалището работи по Плана и Културния календар на Общината приет и публикуван в сайта,

**Председател на НЧ``ЗОРА1-1937г.`**

**Елена Бойчева**

|  |  |  |
| --- | --- | --- |
| **1. ЕИК/ПИК**000085043Фирмено дело: 3149/1997 310 | 20190521125141 |  |
| **2. Фирма/Наименование**ЗОРА 1 - 1937 |
| **3. Правна форма**Народно читалище |
| **4. Изписване на чужд език**NARODNO CHITALISHTE ZORA 1 - 1937 |
| **5. Седалище и адрес на управление**Държава: БЪЛГАРИЯОбласт: Варна, Община: АвренНаселено място: с. Бенковски, п.к. 9133бул./ул. Марица № 29 Телефон: 0884711684Адрес на електронна поща: zorabenkowski1@abv.bg |
| **5а. Адрес за кореспонденция с НАП на територията на страната**Държава: БЪЛГАРИЯОбласт: Варна, Община: ВарнаНаселено място: гр. Варна, п.к. 9010бул./ул. 8-ми Приморски полк“ № 128 |
| **10а. Представляващи**ЕЛЕНА БОЙЧЕВА ИВАНОВА, Държава: БЪЛГАРИЯВаня Драгнева Балтаджиева, Държава: БЪЛГАРИЯ |
| **11. Начин на представляване**по друг начин:ЗАЕДНО И ПООТДЕЛНО |
| **13г. Настоятелство**Дата на изтичане на мандата: 28.03.2024 г.Начин, по който се определя мандатът: Решение на общо събрание с три годишен мандатЕЛЕНА БОЙЧЕВА ИВАНОВА, Държава: БЪЛГАРИЯРУМЯНА СПИРИДОНОВА ИВАНОВА, Държава: БЪЛГАРИЯЕЛМИРЕ АЙТИНОВА АТАНАСОВА, Държава: БЪЛГАРИЯГАЛЯ ЙОРДАНОВА КОСТОВА, Държава: БЪЛГАРИЯХАСАН МАХМУДОВ ХАСАНОВ, Държава: БЪЛГАРИЯ |
| **15б. Проверителна комисия**Дата на изтичане на мандата: 28.03.2024 г.Начин, по който се определя мандатът: Решение на Общо събрание с три годишен мандатАННА ГЕОРГИЕВА ГАНЧЕВА, Държава: БЪЛГАРИЯЕМЕЛ НЕДЖЕМЕДИНОВА ЮЗБЕЕВА, Държава: БЪЛГАРИЯКАЛИНКА ДИМИТРОВА ВЪЛКОВА, Държава: БЪЛГАРИЯ |

|  |
| --- |
|  НАРОДНО ЧИТАЛИЩЕ „ЗОРА 1 – 1937“ СЕЛО БЕНКОВСКИ , ОБЩИНА АВРЕН , ОБЛАСТ ВАРНА **ПЛАН – ПРЕДЛОЖЕНИЕ** **ЗА** **ДЕЙНОСТТА НА НЧ „ ЗОРА 1 – 1937“ с.БЕНКОВСКИ , ОБЩИНА АВРЕН ЗА 2023г.**НЧ „ЗОРА 1 -1937г.“ е своеобразен културен център, чиято основна задача е превръща-нето му в храм на знанието , родолюбието и духовността за населението .Задачата в нашата  ежедневна работа е използвайки различни форми на изкуството и творчеството , както и отчитайки факторите влияещи върху адаптационните процеси при население с различна етническа , социална и религиозна принадлежност да се развие творческият потенциал при подрастващите , развитие на съзнателно отношение към собственото поведение у възраст-ните за да се установят качества и отношения , необходими за гражданско общество – възпи-таност , толерантност , взаимопомощ и подкрепа, уважение и признателност за постиженията на другия, независимо какъв е по цвят , етнос и култура.1. За целта сме създали 5 Клуба ориентирани към различни възрастови групи :
* **Клуб „Здравословно ежедневие“** - несъмнена е ролята на спорта за социалната

 реализация на всеки човек , бил той възрастен или ученик.Прилагаме ежедневна  гимнастика от 8,30ч до 9,15ч.* **Клуб на природолюбителя “ Млади и стари заедно на кораба Земя“** - задачата ни е

 да срещнем знанието в лицето на по-възрастните родители за заобикалящата ни природа и възпитаване на любов у децата към всичко , което ни заобикаля с организиране на походи по маршрути около селото , садене на дръвчета , бране на билки ,посещение  на планетариум и др. Целта ни е разбиране и опознаване на обекти и явления от живата и неживата природа и създаване на отношение към тях свързано с екологосъобразно поведение и човеколюбие.**Клуб по „Художествено слово“** - Клубът е начин да включим в живота на децата  форма на изкуството, която да позволи възможност и ориентиране към творческа дейност на всяко дете* **Клуб „Сръчни ръце“** – съвместно с Клубът на пенсионерите в с.Бенковски - трудейки

 се и играейки заедно при направата на поздравителни картички, играчки за елхата , мартеници , вдъхвайки живот на предметите , общувайки с връстници и възрастни се изграждат социални чувства - свикват с мисълта , че живеят в общество и зависят от него.* **Клуб на „Млад читател“ –** да върнем децата в читалните независимо от многото други

 технологични възможности да се придобие знание .**Задачи :**1. Да направим книгата приятел на децата с художествено четене един ден седмично , срещи с писатели 2. Развиване на танцов състав за народни и модерни танци, с възможност за изява на местни, общински и регионални фестивали и конкурси. 3.НЧ „Зора1-1937г.“ да продължи да работи за повишаване активността на гражданските общности като организира и провежда местни и национални празници. 4.Читалището да продължи да работи съвместно с Община Аврен по проекти в интерес на обществото и селото. 5.Отбелязване на традиционни събития , организирани от читалището по приложения  културен календар 6.Създаване на инициативен комитет за издирване , описване и подготовка за издаванена факти свързани с историята на с,Бенковски. **Материално техническа база** Консумативи - / тонер , хартия/ - 200,00лв **Информационна и библиотечна дейност**  Творчески срещи с писатели с Клуба на младият читател- представителни 100,00лв  Обогатяване на библиотечният фонд 200,00лв **Художествено- творческа дейност**  Детски състав за народни и модерни танци – 1000,00лв **Участие на читалището в инициативи на други организации – събори и фестивали -1000,00лв** Планът е приет от НЧ на 28.09.2022г  Утвърдил: Председател НЧ „Зора1-1937“  / Елена Иванова/  |